  Майя Бывальцева Вуись шутэтскон нуналъёсы Удмуртиын дырын-дырын зорылоз. Праздник нуналэ салкымгес луоз. Со сярысь элькунысь Гидрометцентрлэн пресс-службаез ивортӥз. Ӵуказе (12-тӥ инвожое – ред.) Удмуртиын температура та вакытлы эсэпъёс котыр яке улӥынгес возиськоз Удмуртиысь Гидрометцентрлэн пресс-службаез12-тӥ инвожое потон уе +8…+13, нуназе +17…+22 градус луоз. Элькунлэн бадӟым люкетаз дырын-дырын зороз, куд-ог интыосын гудыръяса. 13-тӥ инвожое шунытскыны ӧдъялоз. Уйин термометръёс +10…+15 градус возьматозы, нуназе омыр +22…+27 градусозь шуналоз. 14-тӥ инвожое потон уе +13…+18, нуназе +24…+29 градус возиськоз. Удмуртилэн бадӟым люкетаз дырын-дырын зороз, интыосын гудыръяса-чилекъяса. Праздник нуналъёсы тӧл секундскын 12-14 метрозь пельтоз Нырысь-валысь чакланъёсъя, вуоно арняе температура эшшо ӝутскоз. Уйёсы +13…+18, нуназе +26…+31 градус котырын возиськоз. Куд-ог интыосын зорылоз.  Тегъёс: Ижкар Гидрометцентр Удмуртия куазь зор  